钦定古今图书集成/明伦汇编/官常典/第744卷 > 童维坤
## 钦定古今图书集成/明伦汇编/官常典/第744卷 > 童维坤

按《绍兴府志》：“维坤，字弘载，嵊人，武骧卫籍。万历己未，
登武进士，历升真定游击。崇祯癸酉夏，剿寇大名府，
连战皆捷。冬，赴援赵州，追寇至内丘寨，地势渐险，寇
得所倚。监军副使卢象昇谓兵家乘胜可以一举成
功，急令转战至摩天岭，出山北迎敌。寇踞山南，以高
击下，维坤血战死。事闻，追赠都督佥事，世袭百户。”